เรื่องร้องเรียน (น้ำท่วม) วันที่ 2022-08-16 00:35:56 — แขวงดอกไม้ เขตประเวศ กรุงเทพมหานคร
ขอแจ้งปัญหาน้ำท่วมขังสูงในซอยเฉลิมพระเกียรติ 38 เขตประเวศ เนื่องจากตั้งแต่มีหมู่บ้านสร้างเพิ่ม ทุกครั้งที่ฝรตกหนัก น้ำจะท่วมขังสูง ซึ่งรถยนต์ปกติเดินทางผ่านเข้าออกไม่ได้ และน้ำไม่มีทางระบาย เนื่องจากแนวหมู่บ้านที่สร้างน่าจะมีผลกระทบต่อแนวการระบาย ซึ่งทุกครั้งน้ำไม่เคยสูงขนาดนี้ ยังเกิดน้ำขังจนเหม็นเน่า 3-4 วันกว่าจะเริ่มลด แต่ครั้งนี้น้ำท่วมสูงกว่าครั้งก่อนมาก น่าจะใช้เวลาเกิน 5 วันขึ้นไป 

โดยหลักๆบ้านที่ได้ผลกระทบหนักมากคือบ้านท้ายซอย ที่อยู่หลังเทคโนโลยีอกษมสันต์เข้าไป ซึ่งโดยปกติถ้าน้ำไม่ท่วมสูงมากเทคโนโลยีดังกล่าวจะได้รับผลกระทบในช่วงระยะเวลาสั้น ประมาณ 3 วัน แต่ถ้าครั้งไหนฝนตกหนัก น้ำท่วมหนักหน่อย เทคโนโลยีดังกล่าวกับนักเรียนก็จะต้องหยุดการเรียนการสอนไปด้วย เนื่องจากไม่สามารถเดินทางเข้ามาได้

จึงเรียนมาเพื่อโปรดพิจารณา เนื่องจากบ้านท้ายซอยได้รับผลกระทบหนักมาก น้ำท่วมสูง จนรถออกไปทำงานหรือเดินทางสัญจรตามความจำเป็นได้เลย รวมทั้งประมาณ 3 วันจะเริ่มกลายเป็นน้ำเน่า ส่งกลิ่นทั่วบริเวณ เป็นแหล่งเพาะและนำพาโรค รวมทั้งกระทบต่อการเรียนการสอนของเทคโนโลยีเกษมสันต์ที่ตั้งอยู่ในซอยเฉลิมพระเกียรติ 38 อีกด้วย

รบกวนผู้เกี่ยวข้องพิจารณาความเหมาะสมด้วยค่ะ 

ขอบคุณมากค่ะ